फाइनलमा पुलिस र हरियाणा
भारतको हरियाणा स्पोर्ट्स क्लब र नेपाल पुलिस क्लबबीच आठौं सगरमाथा सिमेन्ट प्रधानमन्त्री कप अन्तर्राष्ट्रिय आमन्त्रण महिला भलिबल प्रतियोगिताको उपाधिका लागि प्रतिस्पर्धा हुनेछ । नेपालगन्ज रंगशालास्थित कभर्डहलमा सञ्चालित प्रतियोगितामा आइतबार हरियाणाले न्यु डायमण्ड एकेडेमीलाई र पुलिसले त्रिभुवन आर्मी क्लबलाई हराएर फाइनल भेट पक्का गरे ।
नेपालगन्ज — भारतको हरियाणा स्पोर्ट्स क्लब र नेपाल पुलिस क्लबबीच आठौं सगरमाथा सिमेन्ट प्रधानमन्त्री कप अन्तर्राष्ट्रिय आमन्त्रण महिला भलिबल प्रतियोगिताको उपाधिका लागि प्रतिस्पर्धा हुनेछ । नेपालगन्ज रंगशालास्थित कभर्डहलमा सञ्चालित प्रतियोगितामा आइतबार हरियाणाले न्यु डायमण्ड एकेडेमीलाई र पुलिसले त्रिभुवन आर्मी क्लबलाई हराएर फाइनल भेट पक्का गरे ।पहिलो सेमिफाइनलमा हरियाणाले न्यु डायमण्डलाई २५–१७, २५–१५, २३–२५ र २५–१६ ले हरायो । न्यु डायमण्डकी प्रतिभा माली प्लेयर अफ द म्याच भइन् । पुलिसले दोस्रो सेमिफाइनलमा आर्मीलाई २५–१८, २५–२३, र २८–२६ ले हरायो । पुलिसकी कामना विष्ट प्लेयर अफ द म्याच भइन् । उनलाई श्री भैरवप्रसाद गणका गणपति जनमत कार्की, केएल दुगड ग्रुपका महाप्रबन्धक प्रदीपक छाजेड, पीएम कपका सल्लाहकार रेवती सिंह र स्पोटर््स ब्रान्ड युक्यानको नेपालका लागि आधिकारिक विक्रेता सीटीएलकी निर्देशक शान्ति महर्जनले पुरस्कृत गरे । नेपाली भलिबलको सर्वाधिक धनराशिको पुरस्कार रहेको प्रतियोगिताको विजेताले ५ लाख, उपविजेताले २ लाख ५० हजार, तेस्रो टिमले एक लाख र चौथो हुने टोलीले ५० हजार रुपैयाँ पाउनेछन् । 